Andreas Masius

Andreas Masius estis belga orientalisto, humanisto, helenisto, hebreisto, prisiria fakulo, latinisto, diplomato kaj ekzegeto. Li estis antaŭulo de la siriaj studoj en okcidento kaj aŭtoro de gramatiko pri la siria lingvo.

Biografio
Post nelonga instruado en la "Malnova Universitato de Loveno", en 1537 li iĝis la sekretario de Johannes von Weeze (1490-1548), diplomato de Karlo la 5-a kaj princo-episkopo de Konstanco inter 1538 kaj 1548 (konsekrita en 1542). Inter 1544 kaj 1546, li akompanis al Romo Henry-Rudolph up Ten Haitzhovel, nevo de la princo-episkopo, de kiu li estis la mentoro, kaj ambaŭ akiris la rangon de "juris utriusque doktoro". Estis en tiu tempo ke li renkontis Guillaume Postel (1510-1581), kiu ankaŭ restis en Romo.

Post la morto de Johannes von Weeze (la 16-an de junio 1548 ĉe la Dieto de Aŭgsburgo, kie Masius renkontis la humanisman diplomaton Johann Albrecht Widmannstetter (1506-1557), kun kiu li jam korespondis antaŭ kelkaj jaroj), li metis sin dumtempe en la servon de Gerwig Blarer (1495-1567), superulo de la abatejo de Weingarten, kiun li reprezentis en Romo. En 1555, laŭ la ordoj de duko Vilhelmo de Kleves, li serĉis permeson de la papo por fondi universitaton en Duisburg. En 1559 li forlasis la pastraron, edziĝis kaj ekloĝis en Zevenaar.

Li studis la hebrean en Loveno (li fariĝis magister en la Trilingva Kolegio, pri la latina/greka/hebrea, en 1533), kaj lernis la araban de Guillaume Postel. Sed li interesiĝis precipe pri la siria, kiun li lernis unue de Johann Albrecht Widmannstetter, poste en 1552/53, en Romo, de Moïse de Mardin (m. 1592), pastro de la Jakobita Eklezio kiu en 1554/55 kunlaboris kun Widmannstetter, en Vieno, por la originala eldono de la (nekompleta) Nova Testamento en la siria kaj la unua presita gramatiko de tiu ĉi lingvo.

En 1553, Andreas Masius estis atribuita traduki formon de kredo dum la konsekro de Yohannan Soulaqa (1510-1555) (Mar Shimoun VIII) kiel la unua patriarko de la Ĥaldea Romkatolika Eklezio. En 1554, laŭ la peto de Julius von Pflug, la lasta katolika episkopo de Naumburgo, li tradukis en la latinan sirian version de la anaforo de Sankta Bazilo.

Poste, retiriĝinta al Zevenaar, li kunlaboris por la siria versio de la poliglota Biblio de Antverpeno (1569/72), kaj faris du eldonaĵojn ankaŭ en la presejo de Christophe Plantin: en 1569, latinlingvan tradukon de la "Traktato pri Paradizo" (1569) de Moses Bar Képha (813-903), al kiu li aldonis tiujn de la anaforo de Sankta Bazilo, la kredprofeson de Yohannan Soulaqa kaj alian faritan fare de Moseo de Mardin antaŭ papo Julio la 3-a en 1552; en 1571, "Grammatica linguæ Syriacæ" akompanata de siria-latina leksikono (Syrorum peculiumThe Principles of Syriac Grammar, hoc est vocabula apud Syros scriptores passim usurpata).

Andreas Masius ankaŭ lasis korespondadon, kun leteroj skribitaj ne nur en la latina, sed en la hebrea kaj siria.

Verkaro
 De paradiso commentarius ..., 1569
 Grammatica linguæ Syriacæ, 1571History of the Foundation and the Rise of the Collegium Trilingue Lovaniense, 1517-1550
 Josuae imperatoris historia illustrata, 1574
 Institutio linguæ Syræ, 1593
 Conférences ecclésiastiques du diocese de Lodève, 1749

Vidu ankaŭ

 Bazilo de Cezareo (330-379)
 :de:Moses Bar-Kepha (813-903) siria episkopo kaj verkisto
 Elija Levita (1469-1549)
 :en:Hieronymus van Busleyden (1470-1517) nederlanda humanisto kaj erudiciulo
 Daniel Bomberg (1483-1549) nederlanda presisto de hebreaj libroj
 Andreas Balenus (1484-1568) hebreisto kaj erudiciulo
 Konrado Gokleno (1485-1539)
 Sebastian Münster (1488-1552)
 Johannes von Weeze (1490-1548) germana diplomato kaj episkopo de Lund
 :de:Rutgerus Rescius (1495-1545) belga humanisto kaj helenisto
 Julius von Pflug (1499-1564)
 Karlo la 5-a (1500-1558)
 Nicholas Stopius (1500-1568) belga poeto
 Marcello Cervini (1501-1555)
 Paul Fagius (1504-1549)
 Johann Albrecht Widmannstetter (1506-1557) germana diplomato kaj orientalisto
 :en:Guillaume Postel (1510-1581) franca orientalisto, lingvisto, astronomo, diplomato kaj erudiciulo
 Shimun VIII Yohannan Sulaqa (1510-1555) iraka patriarko
 Vilhelmo de Kleves (1516-1592)
 Christoffel Plantijn (1520-1589)
 Stephanus Pighius (1520-1603) filologo kaj bibliotekisto
 :en:Augustinus Hunnaeus (1522-1578) helenisto, hebreisto kaj teologo
 Ogier Ghiselin de Busbecq (1522-1592)
 :en:Laevinus Torrentius (1525-1595) humanisto kaj episkopo de Antverpeno
 Franciscus Raphelengius (1539-1597)
 Johannes Heurnius (1543-1601)
 Caspar Waser (1565-1625) svisa teologo kaj reformisto
 Moses of Mardin (1592) biblia erudiciulo kaj episkopo
 :de:Anthonius Hulsius (1615-1685) germana filologo kaj kalvinisto
 Isaac Orobio de Castro (1617-1687)
 :de:Andreas Gottlieb Hoffmann (1796-1864) germana orientalisto kaj protestanta teologo
 Max Lossen (1842-1898) germana historiisto

 Referencoj 

Kategorio:Naskiĝintoj la 30-an de novembro
Kategorio:Naskiĝintoj en 1514
Kategorio:Naskiĝintoj la 7-an de aprilo
Kategorio:Mortintoj en 1573
Kategorio:Naskiĝintoj en la 16-a jarcento
Kategorio:Mortintoj en la 16-a jarcento

Kategorio:Latinlingvaj verkistoj